open-index/open-wikipedia-markdown huggingface dataset:
רון הולנד

**רונלד דוויין הולנד השני** (באנגלית: **Ronald Dewayne Holland II**; נולד ב-7 ביולי 2005) הוא כדורסלן אמריקאי המשחק בעמדת הסמול פורוורד בדטרויט פיסטונס מליגת ה-NBA.

## קריירה בתיכון
הולנד גדל בדאנקנוויל, טקסס ולמד בבית הספר התיכון בעיר. בשנתו הראשונה בקבוצת הכדורסל של בית הספר רשם הולנד 4.5 נקודות ו-3.5 ריבאונדים בלבד בממוצע למשחק, אך קבוצתו זכתה באליפות המדינה בדרג 6A, הראשונה מאז 2007. בשנתו השנייה העמיד הולנד ממוצעי דאבל דאבל של 13.8 נקודות ו-10.1 ריבאונדים למשחק והוביל את דאנקנוויל לאליפות שנייה ברציפות. בשנתו השלישית הוביל הולנד את דאנקנוויל למאזן 35–1 ואליפות שלישית ברציפות לאחר שרשם ממוצעים של 15.9 נקודות, 7.9 ריבאונדים, 2.9 אסיסטים ושתי חטיפות למשחק, ובשנתו הרביעית והאחרונה רשם 20.3 נקודות, 10.1 ריבאונדים, 2.4 אסיסטים ושתי חטיפות בממוצע למשחק והוביל את קבוצתו למאזן 29–1.

בעקבות הצלחתו בעונתו האחרונה נבחר הולנד לשחק במשחק מקדונלד'ס אול-אמריקן 2023 ובנייקי הופ סאמיט.

הולנד דורג שני מבין כל מסיימי התיכון בארצות הברית על ידי ESPN וב-5 בנובמבר 2022 התחייב לשחק כדורסל מכללות באוניברסיטת טקסס באוסטין למרות הצעות מאוניברסיטת קנטקי, אוניברסיטת קנזס, אוניברסיטת ארקנסו, אוניברסיטת אורגון ו-UCLA. עם זאת, ב-28 באפריל 2023 הוא ביקש להשתחרר מהתחייבותו.

## קריירה מקצועית
### ג'י ליג איגנייט (2023–2024)
ב-20 ביוני 2023 חתם הולנד ב-ג'י ליג איגנייט. הוא סיים את העונה ב-31 בינואר 2024 לאחר קרע בגיד באגודל ימין מול איווה וולבס, אך ב-14 משחקים העמיד ממוצעים של 20.6 נקודות,6.6 ריבאונדים, 3.2 אסיסטים ו-2.5 חטיפות. לאחר סיום העונה הכריז על מועמדותו לדראפט ה-NBA.

### דטרויט פיסטונס (2024–)
ב-26 ביוני 2024 נבחר הולנד במקום החמישי בדראפט ה-NBA 2024 על ידי דטרויט פיסטונס.

## קריירה בנבחרת הלאומית
ב-2021 שיחק הולנד במדי נבחרת הקדטים של ארצות הברית באליפות האמריקות עד גיל 16 ונבחר לחמישיית הטורניר לאחר שסיים כמלך הסלים, העמיד ממוצעים של 19 נקודות ו-10.2 ריבאונדים למשחק והוביל את נבחרתו לזכייה. בקיץ שלאחר מכן שיחק הולנד בגביע העולם בכדורסל עד גיל 17 ורשם 11.1 נקודות ו-6.6 ריבאונדים ב-7 משחקים כשנבחרתו זכתה בטורניר.

## קישורים חיצוניים

*פרופיל, באתר פיב"א

## הערות שוליים

קטגוריה:אמריקאים ילידי טקסס
קטגוריה:כדורסלני ג'י ליג איגנייט
קטגוריה:בחירות דראפט של דטרויט פיסטונס
קטגוריה:טקסס: כדורסלנים
קטגוריה:כדורסלנים אמריקאים
קטגוריה:כדורסלני דטרויט פיסטונס
קטגוריה:אמריקאים שנולדו ב-2005
יבגני סברדלוב

**יבגני סברדלוב**  (ברוסית: **Евгений Давидович Свердлов** ; (נולד ב-16 בנובמבר 1938) הוא ביוכימאי סובייטי-רוסי ממוצא יהודי. הוא התמחה בתחום ביולוגיה מולקולרית.
## קורות חיים
יבגני סברדלוב נולד בשנת 1938 בדנייפרופטרובסק (אז בתחומי ברית המועצות כיום באוקראינה) למשפחה יהודית. אביו דוד היה פעיל המפלגה הקומוניסטית של ברית המועצות ואמו הייתה מורה. לאחר תחילת מבצע ברברוסה האזור נכבש על הנאצים ורבים מחברי המשפחה נהרגו. אמו ויבגני שרדו.

בשנת 1955 סברדלוב סיים לימודי בית ספר ונסע למוסקבה. הוא לא התקבל ללימודי פיזיקה באוניברסיטת מוסקבה והחל לעבוד כמסגר. בשנת 1956, מניסיון שני הוא הצליח להתקבל ללימודי כימיה. הוא סיים את הלימודים בהצלחה ובשנת 1965 סיים לימודי תואר שלישי.

בשנת 1965 סברדלוב החל לעבוד במכון לכימיה ביו-אורגנית של אקדמיה למדעים של ברית המועצות. הוא עבד במכון עד לשנת 1988. על השתתפות בפיתוח אמצעים ללוחמה ביולוגית הוא קיבל פרס לנין בשנת 1984.

בשנת 1988 סברדלוב מונה למנהל מכון לגנטיקה מולקולרית וכיהן בתפקיד עד לשנת 2006.

סברדלוב סיים עבודת פוסט-דוקטורט בשנת 1980 ובשנת 1984 מונה לפרופסור באוניברסיטת מוסקבה. בשנת 2007 הוא התקבל כחבר בפועל לאקדמיה הרוסית למדעים.

סברדלוב מתמחה בכימיה של חומצת גרעין. בשנת 1982 על עבודות בתחום הוא קיבל פרס ברית המועצות (לצד חוקרים נוספים לרבות רומן חסין-לוריה). בשנת 1984 הוא קיבל פרס לנין ובשנת 2015 פרס הפדרציה הרוסית. בשנת 2014 לסברדלוב הוענקה מדליית זהב על שם אנגלגרדט של האקדמיה. בנוסף לכך הוא קיבל מספר עיטורים.

סברדלוב בעל מדד הירש 41, אך לדעתו שיטה זו להערכת תרומת המעדן לקידום המדע אינה נכונה.

## קישורים חיצוניים
* 
* ביוגרפיה 
* ריאיון עם סברדלוב

## הערות שוליים

קטגוריה:מדענים יהודים סובייטים
קטגוריה:ביוכימאים יהודים
קטגוריה:ביוכימאים רוסים
קטגוריה:יהודים חברי האקדמיה הרוסית למדעים
קטגוריה:בוגרי אוניברסיטת מוסקבה
קטגוריה:סגל אוניברסיטת מוסקבה
קטגוריה:זוכי פרס לנין
קטגוריה:מעוטרי עיטור הדגל האדום של העמל
קטגוריה:חברי האקדמיה אירופיאה
קטגוריה:סובייטים שנולדו ב-1938
טיג'אן סאלון

**טיג'אן סאלון** (בצרפתית: **Tidjane Salaün**; נולד ב-10 באוגוסט 2005) הוא כדורסלן צרפתי המשחק בעמדת הפאוור פורוורד בשארלוט הורנטס מליגת ה-NBA.

## קריירה מקצועית
### שולה באסקט (2021–2024)
סאלון נולד בפריז וב-2021, בגיל 16, עבר לשחק בקבוצת הנוער של שולה באסקט ב-LNB Espoirs, הליגה הצרפתית עד גיל 21. ב-2022 החל לשחק בקבוצה הבוגרת של המועדון, וב-2023 השתתף במחנה כדורסל ללא גבולות של ה-NBA. באותה שנה נבחר ל-MVP של טורניר Trophée du Futur (גביע העתיד) לאחר שהעמיד ממוצעים של 17.7 נקודות ו-7.3 ריבאונדים למשחק, ושיחק במדי שולה בטורניר הדור הבא של יורוליג בסקטבול.

ב-10 ביולי 2023 חתם סאלון על החוזה המקצועי הראשון שלו בשולה. בעונת  שיחק במדי הקבוצה בליגת האלופות בכדורסל ונבחר לשחקן הצעיר המצטיין לאחר שהעמיד ממוצעים של 10.1 נקודות ו-4.1 ריבאונדים למשחק.

### שארלוט הורנטס (2024–הווה)
ב-26 ביוני 2024 נבחר סאלון במקום השישי בדראפט ה-NBA 2024 על ידי שארלוט הורנטס.

## קריירה בנבחרת הלאומית
סאלון שיחק במדי נבחרת הנוער צרפת באליפות אירופה בכדורסל עד גיל 18 2023.

## חיים אישיים
שני הוריו של סאלון שיחקו כדורסל. אחותו ז'אנל  משחקת גם היא בקבוצת כדורסל הנשים של וילרבאן ובנבחרת צרפת בכדורסל נשים.

## קישורים חיצוניים

*פרופיל, באתר פיב"א

## הערות שוליים

קטגוריה:כדורסלנים צרפתים
קטגוריה:כדורסלני שולה באסקט
קטגוריה:כדורסלני שארלוט הורנטס
קטגוריה:בחירות דראפט של שארלוט הורנטס
קטגוריה:צרפתים שנולדו ב-2005
רוב דילינגהאם

**רוברט דיון פוטסי דילינגהאם** (באנגלית: **Robert Deon Potasi Dillingham**; נולד ב-4 בינואר 2005) הוא כדורסלן אמריקאי המשחק בעמדות הרכז והקלע בשיקגו בולס מליגת ה-NBA.

## ראשית חייו וקריירת מכללות
דילינגהאם נולד וגדל בהיקורי, קרוליינה הצפונית לאב אפרו-אמריקאי ואם מסמואה. הוא שיחק כדורסל באקדמיית Combine בלינקולנטון, ובעונתו השנייה העמיד ממוצעים של 21.2 נקודות, 4.9 אסיסטים, 4.1 ריבאונדים ו-2.1 חטיפות למשחק, הוביל את קבוצתו למאזן 29–3 ולאליפות המדינה ונבחר לשחקן השנה של שארלוט אובזרבר. בשנתו השלישית עבר לאקדמיית דונדה שייסד קניה וסט בסימי ואלי, קליפורניה.

ב-3 בנובמבר 2022 עזב דילינגהאם את דונדה לאחר התבטאויות אנטישמיות של וסט וחתם ב-Overtime Elite, ליגת כדורסל מקצוענית לשחקנים בגיל תיכון. הוא הצטרף לקבוצת Cold Hearts וב-11 בנובמבר ערך את הופעת הבכורה שלו בליגה כשרשם שש נקודות, שלושה ריבאונדים ושלוש חטיפות בהפסד 84–92 ל-YNG Dreamerz.

דילינגהאם דורג במקום ה-15 על ידי ESPN בין כל מסיימי התיכון בארצות הברית וב-1 בדצמבר 2021 התחייב לשחק כדורסל מכללות באוניברסיטת המדינה של קרוליינה הצפונית למרות הצעות מאוניברסיטת המדינה של לואיזיאנה, אוניברסיטת קנזס ואוניברסיטת קנטקי. עם זאת, ב-19 במרץ 2022 הוא ביטל את התחייבותו וב-24 ביוני 2022 התחייב לקנטקי.

בעונת 2023/24 נבחר דילינגהאם לשחקן השישי של העונה באזור ה-SEC ולחמישיית הפרשמנים וחמישיית העונה השנייה באזור לאחר שהעמיד ממוצעים של 15.2 נקודות, 3.9 אסיסטים וחטיפה למשחק, כולל 44.4% מהשלוש. לאחר עונה אחת בלבד במכללה הוא נרשם לדראפט ה-NBA.

## קריירה מקצועית
### מינסוטה טימברוולבס (2024–הווה)
ב-26 ביוני 2024 נבחר דילינגהאם במקום השמיני בדראפט ה-NBA 2024 על ידי סן אנטוניו ספרס, אך כבר בליל הדראפט הועבר למינסוטה טימברוולבס תמורת בחירת סיבוב ראשון מוגנת ב-2030 ובחירת סיבוב ראשון לא מוגנת ב-2031.

## קריירה בנבחרת הלאומית
דילינגהאם הוביל את ארצות הברית לזכייה במדליית זהב באליפות האמריקות בכדורסל עד גיל 16 2021 ואף נבחר ל-MVP לאחר שהעמיד ממוצעים של 15.7 נקודות, 6.2 אסיסטים ו-3.2 חטיפות למשחק. הוא רשם 31 נקודות, 6 ריבאונדים, 4 אסיסטים ו-3 חטיפות בניצחון 90–75 על ארגנטינה בגמר.

## קישורים חיצוניים

*פרופיל, באתר פיב"א

## הערות שוליים

קטגוריה:אמריקאים ילידי קרוליינה הצפונית
קטגוריה:כדורסלנים אמריקאים
קטגוריה:קרוליינה הצפונית: כדורסלנים
קטגוריה:כדורסלני אוניברסיטת קנטקי
קטגוריה:בחירות דראפט של סן אנטוניו ספרס
קטגוריה:כדורסלני מינסוטה טימברוולבס
קטגוריה:אמריקאים שנולדו ב-2005
Airalo

**Airalo** היא חברה המשווקת שירותי תקשורת באמצעות ESIM. נכון ל-31 במרץ 2024, היו לשירות למעלה מ-10 מיליון משתמשים והוא זמין ב-App Store וב-Google Play ב-53 שפות.

## היסטוריה
Airalo הוא סטארט-אפ שבסיסו בארצות הברית שנוסד ב-2019 על ידי אברהם בורק ובאדיר אוזדמיר. המטרה שלהם היא לתת לנוסעים גישה לחיבור גלובלי מיידי באמצעות טכנולוגיית eSIM.

בורק ואוזדמיר הם יזמים דיגיטליים שחוו את המגבלות של החיבור במהלך נסיעות ממקור ראשון. טכנולוגיית eSIM הציגה הזדמנות לספק אלטרנטיבה זולה ונגישה יותר לנוסעים.

בשנת 2019, Airalo השיגה 1.9 מיליון דולר במימון ראשוני מקרן ה-Seed של Antler ו-Sequoia Capital India Surge. בשנת 2021 היא השיגה מימון של 5 מיליון דולר מסדרה A. ובשנת 2023, 60 מיליון דולר בסבב גיוס מסדרה B. e& Capital, זרוע הסיכון של e& (הידועה יותר בתור הספק Etisalat המבוססת באיחוד האמירויות הערביות), הובילה את הסבב בהשתתפות 'מחולל' הסטארט-אפים Antler Elevate, Liberty Global, Rakuten Capital, Singtel Innov8, Surge (הריצה הקרן בשלבים מוקדמים מאת Peak XV, שנודעה בעבר בשם Sequoia Capital India ו-SEA), Orange, T Capital (זרוע הסיכון של דויטשה טלקום), KPN Ventures, Telefónica Ventures ו-I2BF Global Ventures.

## קישורים חיצוניים
* 

## הערות שוליים

קטגוריה:יישומונים
קטגוריה:חברות תקשורת אמריקאיות
ג'ארד מקיין

**ג'ארד מקיין** (באנגלית: **Jared McCain**; נולד ב-20 בפברואר 2004) הוא כדורסלן אמריקאי המשחק בעמדת הקלע באוקלהומה סיטי ת'אנדר מליגת ה-NBA.

## קריירת תיכון ומכללות
מקיין למד בתיכון סנטניאל שבעיר קורונה, קליפורניה, ובשנתו השלישית בקבוצת הכדורסל של בית הספר נבחר לשחקן השנה במדינה של Gatorade לאחר שהעמיד ממוצעים של 16.9 נקודות, 4.7 ריבאונדים וארבעה אסיסטים למשחק. ב-2023 נבחר לשחק במשחק מקדונלד'ס אול-אמריקן ובנייקי הופ סאמיט וזכה שנית בפרס שחקן השנה בקליפורניה של Gatorade לאחר שרשם 17.7 נקודות, 7.1 ריבאונדים, ארבעה אסיסטים ו-1.5 חטיפות בממוצע למשחק. בנוסף זכה מקיין בפרס מר כדורסל של קליפורניה, המוענק לשחקן התיכונים המצטיין במדינה.

מקיין דורג במקום ה-10 מבין כל מסיימי התיכונים בארצות הברית על ידי ESPN וב-18 במרץ 2022 התחייב לשחק כדורסל מכללות באוניברסיטת דיוק, על אף הצעות מאוניברסיטת גונזגה, אוניברסיטת לואיוויל ואוניברסיטת יוסטון.

הוא ערך את הופעת הבכורה שלו במכללות ב-6 בנובמבר 2023, וקלע 8 נקודות ב-15 דקות בניצחון 92–54 על דארטמות' ביג גרין. ב-29 בינואר 2024 זכה מקיין בתואר רוקי השבוע של אזור ה-ACC לאחר שכיכב בניצחונות על אוניברסיטת קלמסון ואוניברסיטת לואיוויל, וב-17 בפברואר זכה בתואר פעם נוספת לאחר שקלע שיא קריירה של 35 נקודות בניצחון 76–67 על אוניברסיטת המדינה של פלורידה והשווה את שיאו של זאיון ויליאמסון ל בדיוק. ב-31 במרץ הוא קלע 32 נקודות, מחצית מהנקודות של קבוצתו, בהפסד 64–76 לאוניברסיטת המדינה של קרוליינה הצפונית ברבע גמר טורניר אליפות המכללות בכדורסל.

בסיום העונה הוא נבחר לחמישיית הרוקיז ולנבחרת האקדמית של העונה באזור ה-ACC לאחר שהעמיד מממוצעים של 14.3 נקודות, 5 ריבאונדים ו-1.9 אסיסטים למשחק.

ב-13 באפריל 2024 הכריז מקיין על מועמדותו לדראפט ה-NBA לאחר שנה אחת בלבד במכללות.

## קריירה מקצועית
### פילדלפיה 76' (2024–הווה)
ב-26 ביוני 2024 נבחר מקיין במקום ה-16 על ידי פילדלפיה 76' בדראפט ה-NBA 2024. וב-4 ביולי חתם על חוזהו בסיקרס.

מקיין ערך את הופעת הבכורה שלו בNBA ב-23 באוקטובר 2024, בהפסד 124-109 למילווקי באקס ובה קלע 4 נקודות והוריד 2 כדורים חוזרים. ב-13 בנובמבר, קלע מקיין שיא קריירה של 34 נקודות וחילק 10 אסיסטים שגם הם שיא קריירה עבורו בהפסד 114-106 לקליבלנד קאבלירס. בסיום אותו חודש הוכרז כרוקי החודש של האזור המזרחי, הוא שחקן הסיקרס הראשון מאז בן סימונס בחודש מרץ 2018 שזוכה לכבוד הזה. ב-12 בדצמבר, הוכרז כי מקיין סובל מקרע במניסקוס בברכו השמאלית ולא יחזור לשחק "לתקופת זמן בלתי מוגבלת".

ב-10 בינואר 2025, הודיעו הסיקרס כי מקיין לא יחזור להמשך העונה לאחר שעבר ניתוח בברכו השמאלית ולמעשה סיים את עונת הרוקי שלו אחרי 23 משחקים בלבד.

## קריירה בנבחרת הלאומית
ב-2022 זכה מקיין עם נבחרת ארצות הברית עד גיל 18 באליפות האמריקות לנוער ורשם 11.2 נקודות, 3 ריבאונדים ו-2.2 אסיסטים למשחק.

## חיים אישיים
מקיין הוא אושיית רשת, ונכון לדצמבר 2024 יש לו 1.5 מיליון עוקבים באינסטגרם ו-4.6 מיליון עוקבים בטיקטוק. וכ-224 אלף רשומים ביוטיוב הוא צובע את ציפורניו בלק ציפורניים ומבצע טיפולי מניקור ופדיקור.

## סטטיסטיקת קריירה
### NBA

## קישורים חיצוניים

*פרופיל, באתר פיב"א
*

## הערות שוליים

קטגוריה:אמריקאים ילידי קליפורניה
קטגוריה:סקרמנטו: אישים
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת דיוק
קטגוריה:בחירות דראפט של פילדלפיה 76'
קטגוריה:כדורסלני פילדלפיה 76'
קטגוריה:אמריקאים שנולדו ב-2004
רב האי בן דוד גאון

**רב האי בן דוד גאון** היה גאון ישיבת פומבדיתא לקראת סוף תקופת הגאונים, במשך שבע שנים ומחצה, בשנים ד'תרמ"ט-ד'תרנ"ו (889–896), בין הגאונים רב צמח בן פלטוי ורב קימוי בן אחאי.

היה דיין בבגדד שנים רבות לפני שנעשה לגאון, והוא שהעביר את ישיבת פומבדיתא לבגדד. מתשובותיו לא נשאר מאומה, ואולי חלק מן התשובות המיוחסות לרב האי בן שרירא גאון הן למעשה שלו. יש מן החוקרים שייחסו לו את ספר השטרות, ויש שייחסו את ספר השטרות לרב האי בן שרירא גאון.

כמה מחכמי הקראים הקדמונים מייחסים ל"האי ראש הישיבה" ספר פולמוס נגד הקראים, שדן בעניין עיבור החודש וקביעת הלוח העברי. הדעות חלוקות אם הכוונה לרב האי בן דוד או לרב האי בן נחשון, ודוד סקליר הציע שמדובר בחכם ארץ־ישראלי שנטה לאחדות עם הקראים.

## לקריאה נוספת
*מרדכי מרגליות, **אנציקלופדיה לחכמי התלמוד והגאונים** חלק א עמ' 93.
* 

## הערות שוליים

קטגוריה:גאוני פומבדיתא
קטגוריה:יהודי בבל במאה ה-9
טוני בורבקוביץ'

**טוני בורבקוביץ**' (בקרואטית: **Toni Borevković**; נולד ב-18 ביוני 1997 בסלבונסקי ברוד שבקרואטיה) הוא כדורגלן קרואטי המשחק בעמדת הבלם בקבוצת סמסונספור.

## קריירת מועדונים
בורבקוביץ' גדל במחלקות הנוער של מרסוניה, MV קרואטיה, מרסוניה 1909 ודינמו זאגרב. הוא הושאל מדינמו זאגרב לנ.ק. רודש מליגת המשנה הקרואטית, ובהמשך חתם על חוזה קבוע במועדון ושיחק עמו גם בליגת העל הקרואטית.

ב-8 ביוני 2018 חתם בורבקוביץ' על חוזה לחמש שנים בריו אבה מליגת העל הפורטוגלית. הוא ערך 83 הופעות ליגה במדי המועדון, בהן הבקיע שער אחד.

ב-8 ביולי 2021 חתם על חוזה לחמש שנים בוויטוריה דה גימארייש מליגת העל הפורטוגלית. ב-20 ביוני 2022 הושאל לעונה אחת להיידוק ספליט מליגת העל הקרואטית, ובתום העונה, בה ערך 15 הופעות ליגה, חזר לוויטוריה דה גימארייש.

## קישורים חיצוניים

## הערות שוליים

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:כדורגלני דינמו זאגרב
קטגוריה:כדורגלני ריו אבה
קטגוריה:כדורגלני ויטוריה דה גימארייש
קטגוריה:כדורגלני היידוק ספליט
קטגוריה:ספורטאים זרים בפורטוגל
קטגוריה:כדורגלני סמסונספור
קטגוריה:קרואטים שנולדו ב-1997
Apples and Oranges

"**Apples and Oranges**" (בעברית: "**תפוחים ותפוזים**") הוא הסינגל השלישי של להקת הרוק הבריטית פינק פלויד, האחרון שנכתב על ידי סיד בארט ויצא לאור בשנת 1967. הבי-סייד היה "Paint Box" שנכתב על ידי ריצ'רד רייט. השיר עוסק בנערה שהמספר פוגש בסופרמרקט.

השיר הוקלט זמן קצר לפני סיבוב ההופעות של הלהקה בארצות הברית, ב-26 וב-27 באוקטובר.

## הופעות טלוויזיוניות
פינק פלויד, יחד עם בארט, חיקו את השיר בהופעותיהם הטלוויזיוניות הראשונות בארצות הברית ב-The Pat Boone Show וב-American Bandstand. בארט שמר על שפתיים סגורות במהלך ההופעה הראשונה, אך חיקה במיומנות בהופעה האחרונה, שקטעים ממנה שרדו. לאחר שבארט הוחלף על ידי דייוויד גילמור, הקליטה הלהקה סרט תדמית בבלגיה בשוק פירות עם ליפ סינק של רוג'ר ווטרס, שכן בשלב זה עזב בארט את הלהקה.

## שחרור
זה היה הסינגל הראשון של הלהקה שלא הצליח לפרוץ למצעד הבריטי, והלייבל האמריקאי שלהם טאוור רקורדס הוציא סינגל בארצות הברית בלבד: "Flaming" עם "The Gnome". ווטרס האשים את נורמן סמית' בביצועי המכירות של הסינגל: "'Apples and Oranges' נהרס על ידי ההפקה. זה פאקינג שיר טוב". כאשר הסינגל לא הצליח להגיע למצעדים, תשובתו של בארט הייתה ש"לא אכפת לו".

## פרסום נוסף
שני הצדדים של הסינגל היו מופקים בסטריאו, אבל הסינגל יצא במונו, שהיה מאוד בוצי וכנראה תרם לחוסר ההצלחה שלו. מיקס הסטריאו של "Paint Box" הופיע לראשונה באוסף Relics, ושני השירים הופיעו בסטריאו Masters of Rock. ארבעת הסינגלים המוקדמים האחרים בבריטניה יצאו במקור במונו. "Arnold Layne", "See Emily Play", "It Would Be So Nice" ו-"Point Me at the Sky" קיימים רק בסטריאו מונו או מזויף, בעוד "Julia Dream" היה רמיקס לסטריאו בשלב מאוחר יותר, כדי להיכלל ב-Relics. מיקסים של מונו וסטריאו של "Apples and Oranges" ומיקס מונו של "Paint Box" כלולים במהדורת 40th Anniversary Deluxe Edition של The Piper at the Gates of Dawn.

## קבלה
"זה שיר שמח, ויש בו נגיעה של חג המולד. זה על בחורה שראיתי פשוט מסתובבת בעיר, בריצ'מונד." - סיד בארט

NME היללו אותו כ"סינגל הפסיכדלי ביותר שפינק פלויד המציאו", עם זאת, "היה די קשה להשיג אותו".

## משתתפים
* סיד בארט - גיטרה חשמלית, שירה
* ריצ'רד רייט - אורגן האמונד, פסנתר, פסנתר חשמלי, קולות רקע, פלסטו שירה מובילה (גשר)
* רוג'ר ווטרס - גיטרה בס, קולות רקע
* ניק מייסון - תופים, טמבורין

## קישורים חיצוניים

## הערות שוליים

קטגוריה:שירי פינק פלויד
קטגוריה:שירים באנגלית
קטגוריה:שירי פופ פסיכדליים
קטגוריה:סינגלים בהוצאת קולומביה רקורדס
יוניטרי רובוטיקס

**יוניטרי רובוטיקס** (בסינית: **杭州宇树科技有限公司**; בפיניין: **Hángzhōu yǔ shù kējì yǒuxiàn gōngsī**; באנגלית: **Unitree Robotics**), רשמית **Hangzhou Yushu Technology**, היא חברת רובוטיקה סינית שבסיסה בהאנגג'ואו, סין. החברה נוסדה על ידי ואנג שינגשינג במאי 2016.

יוניטרי קיבלה מימון מחברות הון סיכון (VC) מובילות כמו הונגשאן, (נודעה בעבר כסקויה) China, Matrix Partners China ו-Shunwei Capital.

## היסטוריה
החל משנת 2013, פיתח ואנג שינגשינג רובוטים בעלי ארבע רגליים כבר במהלך לימודי התואר השני שלו באוניברסיטת שנגחאי. בשנת 2016, ואנג פיתח את המכשיר הראשון שלו, XDog, עבור עבודת המאסטר שלו. הכלב הפך לסנסציית אינטרנט שמשכה קונים ומשקיעים כאחד. בזמן שהוא התחיל לעבוד בחברת DJI הסינית, ואנג החליט להתפטר והקים חברה משלו, יוניטרי.
בשנת 2021, יוניטרי הוציאה את Go1, רובוט מרובע המזכיר את Spot של Boston Dynamic. הוא מצויד ב-12 מנועים. כל מנוע יכול לייצר מומנט מרבי של 23.7Nm ויכול להסתובב במהירויות סיבוביות של עד 30 רדיאן לשנייה. לפי מאמר של הוול סטריט ג'ורנל, כלב הרובוט של יוניטרי יכול לנווט למשטחים שונים כולל חול, סלעים, אדמה ועוד.

באפריל 2024, יוניטרי פרסמה סרטון המציג את הרובוט האנושי H1.

## קישורים חיצוניים
* 

## הערות שוליים

קטגוריה:חברות טכנולוגיה סיניות
בנימין דוידוביץ'

**בנימין (בני) דוידוביץ**' (18 בפברואר 1930 – 25 ביוני 2024) היה כדורגלן ישראלי אשר שיחק בעמדת השוער בקבוצת מכבי חיפה בשנות ה-60, וניצול השואה. לימים בנו, ניר דוידוביץ' היה לאחד השוערים הבולטים בתולדות מכבי חיפה ונבחרת ישראל.

## קריירה
בנימין דוידוביץ' נולד בזארבריקן שבגרמניה. בגיל 5, לאחר עליית הנאצים לשלטון ולאחר שהוריו התגרשו, לקח אותו אביו לפראג שבצ'כיה, ובגיל 6 הכניס אותו לבית יתומים. במהלך מלחמת העולם השנייה והשואה עבר לגטו טרזיינשטט. ב-1944 נלקח לאושוויץ, שם עבר את שארית המלחמה. בתקופת עבודות הכפייה התאפשר לו גם לשחק כדורגל. לאחר סיום המלחמה ב-1945 חזר לבית היתומים בו היה בעבר, והחליט לעלות לארץ ישראל דרך צרפת באוניית מעפילים המעפיל האלמוני, אולם היא נתפסה, והוא הוגלה ביחד עם יושבי האוניה למחנה מעצר בקפריסין, ושם החל להתעניין בין היתר גם בכדורגל ובכדורעף. לאחר מכן ב-1947 הצליח לעלות לישראל והתגורר בראשון לציון, שם פגש את שוער נבחרת ישראל יעקב חודורוב. לאחר מכן הגיע לחיפה, והתגייס למשטרת ישראל בגיל 20.

בהמשך פנה אליו שמואל ביינהקר ממקימי מכבי חיפה לדורותיה, שביקש ממנו להצטרף לשורות המועדון בתור שוער, מאחר שלקבוצה היה חסר כדורגלן איכותי בעמדה זו. דוידוביץ', שאחת מהדמויות אותן העריץ בילדותו היה שוער נבחרת צ'כוסלובקיה בכדורגל פרנטישק פלניצ'קה, גם רצה להיות שוער, והצטרף למועדון מכבי חיפה בשנת 1951, כאשר מי שעזר לו להתאמן היה המאמן דוד (דז`ה) פרקש. את הופעת הבכורה שלו רשם ב-6 באוקטובר 1951 במחזור הפתיחה של עונת 1951/1952, נגד הפועל רמת גן. בשנותיו הראשונות במועדון שימש בעיקר שוער שני, ולא צבר הופעות רבות, בהמשך השתלב יותר בקבוצה. ב-1957 נמצאה אימו של דוידוביץ' בגרמניה, לאחר שנים רבות בהן הוא חשב שהיא נרצחה במהלך השואה, ועל כן טס למולדתו על מנת להיפגש עמה. כשחזר ב-1961, עמדתו בשער הייתה תפוסה, ועל כן בחר לעזוב להפועל קריית חיים מליגת המשנה דאז, בשורותיה שיחק ביחד עם שחקן ומאמן העבר דוד שווייצר (לימים מאמן נבחרת ישראל). כעבור שנה שב למכבי חיפה לעונה פרישה נוספת, לאחריה שיחק עונה אחת במכבי זכרון יעקב, וסיים את הקריירה הספורטיבית בגיל 33.

לאחר פרישתו המשיך בנימין לשחק עם קבוצת הוותיקים של מכבי חיפה. בהמשך התמקד בקריירה של בנו ניר דוידוביץ', דור שני במכבי חיפה בעמדת השוער, שלימים הפך לשוער בולט בתולדות המועדון ובנבחרת ישראל. בנימין דוידוביץ' שיחק גם בנבחרת המשטרה ואף בענפי ספורט אחרים כמו כדורעף, טניס שולחן, ואתלטיקה, והיה ממקימי מחלקת הכדורעף של מכבי חיפה.

ב-25 ביוני 2024, בגיל 94, נפטר דוידוביץ' בביתו.

## קישורים חיצוניים

* בנימין דוידוביץ' בדף השחקן שלו באתר המועדון מכבי חיפה
* 
* 

## הערות שוליים

קטגוריה:שוערי כדורגל ישראלים
קטגוריה:כדורגלני מכבי חיפה
קטגוריה:ישראלים ילידי גרמניה
קטגוריה:אסירים בגטו טרזיינשטט
קטגוריה:ניצולי השואה: צ'כיה
קטגוריה:ילדים בשואה: צ'כיה
קטגוריה:אישים הקבורים בעין כרמל
קטגוריה:ישראלים שנולדו ב-1930
קטגוריה:ישראלים שנפטרו ב-2024
רוח הצפון והשמש

**רוח הצפון והשמש** הוא אחד המשלים של איזופוס. מספר 46 בסיווג פרי ומספר 298 (רוח ושמש) בסיווג ארנה-תומפסון. הסיפור מלמד על עליונות השכנוע בדרכי נועם על פני השימוש בכוח ככלי להשגת מטרה.

ממוזער|שמאל|רוח הצפון והשמש – השמש גורמת לנוסע לפשוט את גלימתו, ציור של מילו וינטר

## המשל ומוסר ההשכל
הסיפור עוסק בתחרות בין רוח הצפון לשמש כדי להחליט מי החזקה מבין השתיים. האתגר היה לגרום לנוסע חולף להסיר את גלימתו. לא משנה כמה חזקה נשבה רוח הצפון, הנוסע רק עטף את גלימתו חזק יותר כדי להתחמם, אך כאשר השמש זרחה, הנוסע הוכרע בחום ועד מהרה הסיר את גלימתו. בעוד שלרוב המשלים יש לקח מוסרי עבור בני-האדם, מוסר ההשכל במקרה זה ניתן ליישום גם עבור יחסי מדינות, כאשר המסקנה היא שניתן להשיג יותר באמצעות מדיניות מתונה מאשר על-ידי שימוש באמצעים אלימים.

## היסטוריה
המשל היה ידוע היטב ביוון העתיקה; אתנאיוס מספר כי הירונימוס מרודוס, ברשימותיו ההיסטוריות, ציטט אפיגרמה של סופוקלס נגד אוריפידס שעשתה פרודיה על סיפורם של הליוס ובוראס. הגרסה הלטינית של המשל הופיעה לראשונה מאות שנים מאוחר יותר אצל אביאנוס, בשם De Vento et Sole (על הרוח והשמש, משל 4). גרסאות מוקדמות באנגלית והגרסה הפואטית של יוהאן גוטפריד הרדר בגרמנית (Wind und Sonne) השתמשו במונחים דומים. רק באמצע התקופה הוויקטוריאנית החלו להשתמש בכינוי "רוח הצפון והשמש". למעשה, הפואמה של אביאנוס מתייחסת לדמויות בוראס ופיבוס, האלוהויות של הרוח הצפונית והשמש, ובמשלי לה-פונטיין הוא הופיע תחת הכותרת Phébus et Borée (פבוס ובוריאס).

## שימוש בהדגמות פונטיות
המשל התפרסם בזכות השימוש בו בתיאורים פונטיים של השפה המדוברת. במדריך *של האגודה הפונטית הבינלאומית* *ובכתב העת של האגודה הפונטית הבינלאומית*, תרגום של המשל לכל שפה המתוארת מתועתק לאלפבית הפונטי הבינלאומי.

## קישורים חיצוניים

* רוח הצפון והשמש, ככלי פונטי להשוואה בין שפות
* רוח הצפון והשמש באתר המוזיאון הצ'רקסי בכפר כמא
* רוח הצפון והשמש באתר mythfolklore.net

קטגוריה:משלים
קטגוריה:משלי איזופוס
אלכסיי מיכאילוביץ', הנסיך הגדול של רוסיה

**אלכסיי מיכאילוביץ', הנסיך הגדול של רוסיה** (ברוסית: **Алексей Михайлович**; 28 בדצמבר 1875 – 2 במרץ 1895) היה בנו השישי והילד הצעיר של מיכאיל ניקולאייביץ', הנסיך הגדול של רוסיה ובן דודו הראשון של אלכסנדר השלישי, קיסר רוסיה. הוא נועד לקריירה בצי הרוסי, אך הוא מת בצעירותו משחפת.

## ביוגרפיה
הנסיך הגדול אלכסיי מיכאילוביץ' נולד בטיפליס ב-28 בדצמבר 1875, בנם השישי והילד האחרון מבין שבעת ילדיהם של הנסיך הגדול מיכאיל ניקולייביץ' ורעייתו הנסיכה הגדולה אולגה פיודורובנה. הוא היה חבר בענף מיכאילוביץ' של משפחת רומנוב והנסיך הגדול היחיד שנשא את שמו ושם אביו של הצאר אלכסיי מיכאילוביץ' הרוסי.

הנסיך הגדול אלכסיי מיכאילוביץ' בילה את ילדותו המוקדמת בגאורגיה בזמן שאביו היה המושל הכללי של המחוזות הרוסיים של עבר הקווקז. אלכסיי היה בן שבע בשנת 1882 כאשר אביו נבחר כנשיא מועצת האימפריה וכל המשפחה עברה לסנקט פטרבורג. בגיל שמונה הוא השתתף בטקס בארמון החורף והתעניין לראות את כל המדים הזרים, במיוחד את זה של שליחי המזרח. ככל הגברים של משפחת רומנוב, אלכסיי נועד לקריירה צבאית. הוא קיבל חינוך ספרטני שכלל שינה בדרגשי צבא ואמבטיות קרות והתחנך בבית על ידי מורים פרטיים. אביו, עסוק במאמצים צבאיים וממשלתיים, נותר דמות רחוקה. אמו השליטה משמעת קפדנית והייתה הכוח השולט במשפחה. אלכסיי חונך בקפדנות והוכנע על ידי אחיו הגדולים. הוא השתוקק לחברת ילדים בני גילו ושיחק לעיתים קרובות עם ילדיו הצעירים של הקיסר אלכסנדר השלישי, מיכאיל ואולגה.

כילד מבריק בעל לב ליברלי וכנות מוחלטת, לדברי אחיו אלכסנדר, אלכסיי היה אינטליגנטי ומלא חיים. בגיל שמונה עשרה הוא היה גבוה; צעיר רזה ונראה טוב, לבוש תמיד במדים שלו. הוא כמעט סיים את הכשרתו כקצין הצי כשחלה עם מה שנראה כמו צמרמורת אבל היה באמת שחפת. בריאותו מעולם לא הייתה טובה. בן דודו, קיריל, יאמר מאוחר יותר שאביו של אלכסיי סירב לתת לו להתאושש, והתעקש שחובתו לסיים את הכשרתו. מצבו של אלכסיי נעשה כה חמור שהוא נשלח לסן רמו, שם נפטר ב-2 במרץ 1895. הוא היה בן תשע עשרה. "הפעם הראשונה שלבש את מדי המחלקה שלו", כתב קיריל, "הייתה בארון הקבורה שלו". אחיו אלכסנדר שכתב בספר הזיכרונות שלו שהוא מרגיש קרוב יותר לאלכסיי מאשר לכל אחד מבני משפחתו, אמר שהוא לא מתחרט על פטירתו, כי אלכסיי סבל קשות באווירה המעיקה של הארמון ומותו המוקדם אולי חסכו ממנו גורל גרוע יותר.

## אילן יוחסין

## קישורים חיצוניים

* 

## הערות שוליים

קטגוריה:שושלת רומנוב
קטגוריה:מעוטרי עיטור אנדריי הקדוש
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:איטלקים שנפטרו משחפת
קטגוריה:טביליסי: אישים
קטגוריה:רוסים שנולדו ב-1875
קטגוריה:רוסים שנפטרו ב-1895
מאיה קניג

**מאיה קניג** (נולדה ב-25 במאי 1979) היא תסריטאית, במאית, עורכת ושחקנית ישראלית.

## ביוגרפיה
קניג נולדה בתל אביב לאב איש מחשבים ואם מורה לחינוך גופני. כשהייתה בת חצי שנה עברה עם משפחתה להתגורר בגרמניה בעקבות רילוקיישן של אביה. כשהייתה בת 6 חזרה עם אימה לישראל בעקבות גירושי ההורים, והן השתקעו ברמת השרון. בנעוריה עסקה בתחום הקולנוע כתחביב. סיימה בהצטיינות את לימודיה בתיכון אלון לאמנויות במגמת ספרות וקולנוע. הסרט שעשתה עם סיום לימודיה התיכוניים: "ילדת מפתח" (1997) זכה בפרס התסריט בתחרות מכון ון ליר בפסטיבל הקולנוע ירושלים. בצה"ל שירתה ביחידת ההסרטה של זרוע היבשה (המפח"ש) שם שימשה בין היתר גם כמדריכת קורס וידאו לצלמים צבאיים. לאחר סיום שירותה הצבאי נסעה קניג ללמוד קולנוע בלונדון בבית הספר לקולנוע של לונדון London Film School. במהלך שהותה בלונדון יצרה סרטים קצרים, ועל סרטה "Still water" קיבלה ציון לשבח. לאחר סיום לימודיה בלונדון חזרה לארץ, והמשיכה את לימודי הקולנוע בבית הספר לקולנוע סם שפיגל בירושלים. במהלך לימודיה יצרה את הסרט הקצר "גג העולם" בכיכובה של ליאת תמרי ולנה אטינגר. הסרט הוקרן בפסטיבלים רבים ברחבי העולם, ובישראל הוקרן בפסטיבל הסטודנטים בתל אביב. סרטה הדוקומנטרי הקצר "אמא שלי" (המתעד את אמה בשעה שהיא מחלקת עיתונים בלילות) אותו גם עשתה במסגרת לימודיה, הוקרן בפסטיבל דוקאביב ושודר בטלוויזיה בישראל ב-yes הטלוויזיה בלוויין. קניג מתגוררת בתל אביב, חיה עם בן זוגה הבמאי גור בנטביץ', ולהם שלושה ילדים. כיום עובדת ביצירה, הפקה ועריכה של סדרות וסרטים. מכהנת כמנהלת אמנותית של קרן אלי גלפנד לסרטי סטודנטים.

## קריירה
כבמאית ועורכת היא ידועה בבימוי הסרטים "בצל כפות תמר", "גג העולם" ו"אורחים לרגע", הסרט העלילתי הארוך הראשון שלה, שעלילתו מתרחשת על רקע מלחמת לבנון השנייה. סרטיה זכו בפרסים בפסטיבלים רבים ברחבי העולם. כעורכת, ערכה את הסדרות על הספקטרום (זוכה הפרס הראשי בפסטיבל סירייס מאניה) אורי ואלה (הוצגה בפסטיבל הסרטים טרייבקה) ואת הסרט העלילתי ולריה מתחתנת. התסריט שכתבה לסרט העלילתי "חלב" נבחר להתמודד בשנת 2018 ב-Berlinale Talent Market וזכה בפרס התסריט הטוב ביותר. בנובמבר 2023 פורסם שהסרט זכה לציון לשבח מטעם שופטי מסגרת שבוע הביקורת של פסטיבל טאלין. בסרט מגלמת הילה רוח מוזיקאית שילדה את בתה הראשונה ללא בן זוג. על מנת להתפרנס היא מוצאת עבודה במחלבה ייחודית המספקת חלב אם. בסרט משחקים גם הדס ירון, טלי שרון, אורלי רוט פלדהיים, עומר ברנע, מעיין תורג'מן, אליזבת קדם וסמירה סרייה.

## פילמוגרפיה
### תסריטאית ובמאית

### עורכת

### שחקנית

### פרסים ומועמדויות
* הסרט חלב: זוכה פרס וייל בלוך פרס Jury prize Tallin black nights film festival
* הסרט אורחים לרגע: זוכה פרס השחקן הטוב ביותר (גור בנטביץ׳), פסטיבל הקולנוע ירושלים
* פרס מיוחד של חבר השופטים עבור הסרט הטוב ביותר + פרס הפסקול, Annonay Festival 2013
* פרס האקדמיה לטלוויזיה על עריכת הסדרה על הספקטרום

## קישורים חיצוניים

* מאיה קניג באתר אידיבי
* מאיה קניג באתר ספר הקולנוע הישראלי
* 

## הערות שוליים

קטגוריה:תסריטאיות טלוויזיה ישראליות
קטגוריה:תסריטאיות קולנוע ישראליות
קטגוריה:במאיות קולנוע ישראליות
קטגוריה:עורכות קולנוע ישראליות
קטגוריה:יוצרות בעברית
קטגוריה:שחקניות ישראליות
קטגוריה:בוגרות תיכון אלון (רמת השרון)
קטגוריה:בוגרות בית הספר סם שפיגל לקולנוע ולטלוויזיה
קטגוריה:תל אביב-יפו: אישים
קטגוריה:ישראליות שנולדו ב-1979
קטגוריה:ישראלים שנולדו ב-1979
רשימת הנסיכים הגדולים של רוסיה

ממוזער|250x250 פיקסלים| דגל אימפריאלי של נסיך גדול
זוהי רשימה של בני המשפחה הקיסרית הרוסית אשר נשאו את התואר *velikiy knjaz* (בדרך כלל מתורגם לאנגלית כדוכס הגדול, אך ליתר דיוק התואר הוא הנסיך הגדול). תואר זה נשאו בניו ונכדיו של קיסר רוסיה, יחד עם הסגנון של הוד מלכותו הקיסרית. הם לא היו ריבונים, אלא חברים בבית הקיסרי השולט.

התואר *נסיך גדול* הוא התרגום לעברית של המילה הרוסית *великий князь*. ה*[[קניאז]]* הסלאבי וה*קוניגיטיס* הבלטי (שניהם מתורגמים בימינו בדרך כלל לנסיך) באים מאותו מקור של מלך. 

## הנסיכים הגדולים של רוסיה מבית רומנוב-הולשטיין-גוטורפ

## קישורים חיצוניים

## הערות שוליים

קטגוריה:שושלת רומנוב
אפל פודקאסטים

**אפל פודקאסטים** (או **פודקאסטים** במערכות ההפעלה של אפל; באנגלית: **Apple Podcasts** או **Podcasts**) הוא שירות הזרמת אודיו ונגן מדיה שפותח על ידי אפל להזרמת פודקאסטים.

## היסטוריה
אפל החלה לתמוך בהזרמת פודקאסטים ב־2005 דרך אייטונס 4.9, וב־2012 השיקה את היישומון הנפרד "פודקאסטים". מ־2014, היישומון הגיע עם מערכת ההפעלה IOS. אפל פודקאסטים זמינה במערכות ההפעלה:ios, IPadOS, MacOS, WatchOS, TvOS, CarPlay, Microsoft Windows, ברכבי טסלה ופורשה, ובמכשירי אמזון אלכסה. ב־2021 השיקה אפל פיצ'ר המאפשר ליוצרים לשלב הרשמה בתשלום לערוצים שתעניק למנויים גישה לתוכן נוסף.

### נתח שוק
אפל פודקאסטים היא הפלטפורמה השנייה במבחן הפופולריות (לאחר ספוטיפיי) לשמיעת פודקאסטים בארצות הברית. נכון למאי 2024 היא מחזיקה ב־33.8% מהשוק העולמי. 

## פרס אפל פודקאסטים
כ-3 שנים לאחר שהשיקה את פרס המוזיקה שלה, הכריזה אפל באוגוסט 2022 על פרסים בתחום הפודקאסטים.

## ראו גם
* אפל מיוזיק
* גוגל פודקאסט

## קישורים חיצוניים

* 

## הערות שוליים

קטגוריה:מוצרי אפל
קטגוריה:פודקאסטים
קטגוריה:שירותי הזרמת מדיה
קטגוריה:תוכנות פודקאסטינג
רופא בלב ים

**רופא בלב ים** (באנגלית: **Doctor at Sea**) הוא סרט קומדיה בריטי משנת 1955 בבימויו של ראלף תומאס עם דירק בוגרד, בריז'יט בארדו, ברנדה דה בנזי וג'יימס רוברטסון ג'סטיס בתפקידים הראשיים.

התסריט מבוסס על הרומן "רופא בלב ים" (Doctor at Sea) של ריצ'רד גורדון  שפורסם ב-1953 לאחר "רופא לעת צרה" ואחר כך היו לו מספר המשכים שחלקם עובדו לסרטי קולנוע וטלוויזיה כמו "רופא בגדול" ("Doctor at Large") (1957) ו"רופא במצוקה" ("Doctor in Distress") (1963).

גורדון עבד בזמנו כרופא כירורג ומרדים באוניה אם כי הסיפור כאן הוא פיקטיבי. בסרט משתתפת גם בריז'יט בארדו בתפקיד ראשון באנגלית.

הסרט היה מועמד לפרס באפט"א לתסריט הבריטי הטוב ביותר. ריצ'רד תומאס היה מועמד לפרס אריה הזהב בפסטיבל הסרטים בוונציה.
## תקציר העלילה
סימון ספארו (דירק בוגרד) הוא רופא צעיר שזה עתה סיים את לימודיו והוא עובד במרפאה של רופא שרוצה לשדך לו את בתו וונדי (ג'ואן סימס). סימון מנסה להתחמק ממנה אך ללא הואיל ולבסוף הוא מתייאש, בורח משם ומקבל משרה של רופא על אוניית המשא "לוטוס" שעליה יש רק גברים.

רב החובל הוא קפטן הוג (ג'יימס רוברטסון ג'סטיס), מכון לטיפה המרה, מתרגז בקלות והתנהגותו גסה כלפי הצוות כולל הרופא החדש.

לאחר שסימון מתגבר על מחלת ים הוא מתחיל לטפל באנשי הצוות. עוקר שן לקורבי (נואל פרסל) לאחר מאבק ממושך אתו בסיוע החובש איסטר (מוריס דנהאם). הם עוגנים באחד הנמלים בברזיל, מבלים ושותים בבר שם מציעה לו פרוצה (ג'יל אדמס) את שירותיה תמורה 200 קרוזרוס אבל הוא מסרב. בבר אחר הוא נתקל בזמרת יפהפייה בשם הלן (בריז'יט בארדו) ומתאהב בה.

הלן עולה לאוניה יחד עם ידידתה מיוריאל מאלט (ברנדה דה בנזי) שהיא בתו של בעל חברת האניות. היא מחזרת אחרי קפטן הוג ומבטיחה לו שאביה יקדם אותו לדרגת קומודור אם יסכים להתחתן אתה...

נגר הספינה לוקה בדלקת התוספתן והוג פוקד על ספארו לנתח על הספינה ולא מאשר שיט לנמל סמוך. סימון מבצע את הניתוח בהצלחה בעזרתן של מיוריאל והלן. אנשי הצוות נותנים לו במתנה כלוב עם קנרית.

באחת מהתקפות השתייה שלו הוא נפצע, מיוריאל מטפלת בו והוא מתרכך. הלן מקבלת עבודה בריו דה ז'ניירו וסימון מבטיח לבקר אותה שם ולהמשיך ביחיסיהם.

## צוות השחקנים

## קישורים חיצוניים

*קדימון לרופא בלב ים, באתר יוטיוב
*רופא בלב ים, באתר יוטיוב
*בריז'יט בארדו "אני לא יודעת" (מדובבת על ידי ג'יל דיי), באתר יוטיוב
*קליפ - דירק בוגרד ובריז'יט בארדו, באתר יוטיוב
קטגוריה:סרטי 1955
קטגוריה:סרטי קומדיה בריטיים
קטגוריה:סרטי קומדיה רומנטית
קטגוריה:סרטים באנגלית
קטגוריה:סרטים בריטיים
קטגוריה:סרטים המבוססים על רומנים בריטיים
קטגוריה:סרטים על רפואה
קיווי (כינוי)

ממוזער|קיווי מחזיק קיווי
"**קיווי**" הוא כינוי עצמי נפוץ בקרב ניו זילנדים, למרות שהוא משמש גם ככינוי בינלאומי. בשונה מתוויות דמוגרפיות רבות, השימוש בו אינו נחשב לפוגע; להפך, הוא נתפס בדרך כלל כסמל גאווה וחיבה עבור רוב תושבי ניו זילנד. מקור השם הוא הקיווי, עוף יליד חסר יכולת תעופה, שהוא הסמל הלאומי של ניו זילנד. עד למלחמת העולם הראשונה, הקיווי ייצג את המדינה ולא את האנשים; עם זאת, עד שנת 1917, כינו את הניו זילנדים גם "קיוויס", והכינוי החליף כינויים אחרים כגון "אנזדר".

## היסטוריה
למשך זמן רב, לקיווי הייתה משמעות מיוחדת עבור העם הילידי המאורי, אשר השתמש בעורו כדי ליצור גלימות נוצות (kahu kiwi) עבור צ'יפים. הציפור נחשפה לראשונה לאירופאים בשנת 1811, כאשר עור שלה הגיע לידיו של זואולוג במוזיאון הבריטי, ג'ורג' שו, שסיווג אותה כסוג של פינגווין ותיאר אותה עומדת זקופה. לאחר תצפיות מוקדמות של אירופאים, הקיווי נחשבה כפריט מוזר; בשנת 1835, המיסיונר ויליאם ייט תיאר אותה כ"הציפור המדהימה והסקרנית ביותר בניו זילנד".

### ייצוג המדינה
בתחילת המאה ה-20, אמני קריקטורה החלו להשתמש בקיווי כייצוג של ניו זילנד. לדוגמה, בקריקטורה של "ניו זילנד פרי לנס" משנת 1904, מוצג קיווי אמיץ אשר גדל לממדי מואה לאחר ניצחון רוגבי בתוצאה 9–3 על הנבחרת הבריטית. בשנה שלאחר מכן, "The Westminster Gazette" הדפיסה קריקקטורה של קיווי וקנגורו (המייצג את אוסטרליה) היוצאים לוועידה קולוניאלית. טרבור לויד, שעבד עבור "ניו זילנד הראלד", השתמש גם בקיווי כדי לייצג את נבחרת הרוגבי "אול בלאקס", אך לעיתים קרובות יותר צייר מואה. סמלים נוספים של ניו זילנד בתקופה זו כללו את הכסף, ילד קטן וגור אריה צעיר. אולם, עד למלחמת העולם הראשונה, הקיווי שימש כסמל של המדינה ולא של תושבי ניו זילנד.

### ייצוג אנשי ניו זילנד
בתחילת המאה ה-20, כינו את הניו זילנדים, במיוחד חיילים ושחקני אול בלאקס, ברמה הבינלאומית כ-"En Zed(der)s" (נגזר מראשי התיבות של שם המדינה, N.Z.) או "מאורילנדים" (בהתייחס לעם המאורי ותרומתו ההיסטורית למדינה). מונחים אלו עדיין שימשו לקראת סוף מלחמת העולם הראשונה 1914-18. עם זאת, למרות שחיילים ניו זילנדים תוארו לעיתים קרובות כ-"Diggers" או כ-"Pig Islanders", עד שנת 1917 כינו אותם גם "קיוויס".

תמונת הקיווי הופיעה על תגי צבא מאז השתמש בה הגדוד קנטרברי הדרומי בשנת 1886, וכמה רגימנטים אימצו אותה במלחמת העולם הראשונה. "קיוויס" הפך כינוי לגברים מרגימנטים של ניו זילנד. לא מקובל לחשוב שהכינוי נוצר ככינוי לתכונות הפיזיות של חיילי ניו זילנד (כלומר, מרמז על כך שהם היו נמוכים ומוצקים או ליליים כמו הציפור). פשוטו כמשמעו, הקיווי ייחודי ומזוהה באופן ברור עם המדינה. השימוש הבולט שלו על סמלי הרגימנטים הניו זילנדים גם אפשר קישור קל. הכינוי הפך בסופו של דבר לשימוש נפוץ בכל תיאטראות המלחמה.

## הערות שוליים

קטגוריה:שמות חיבה
קטגוריה:ניו זילנדים
החקירה של ריי

**החקירה של ריי** (באנגלית: **DI Ray**) היא סדרת טלוויזיה משטרתית בריטית שנוצרה ונכתבה על ידי מאיה סונדי והופקה על ידי ג'ד מרקוריו. בסדרה מככבת פרמינדר נגרה בתפקיד הראשי בתור מפקחת בילוש במשטרה בעיר ברמינגהאם. צוות השחקנים כולל גם את ג'מה וילן וג'יימי באמבר.

העונה הראשונה כללה ארבעה פרקים ושודרה החל מ-2 במאי 2022. העונה השנייה בת 6 פרקים עלתה לשידור ביוני 2024.

הסדרה שודרה בישראל בסלקום TV וב-YES.

## דמויות
* פרמינדר נגרה בתור הבלשית רצ'יטה ריי
* ג'מה וילן בתור המפקחת קרי הנדרסון
* ג'יימי באמבר בתפקיד מרטין האנטר
* סם בייקר-ג'ונס בתפקיד ליאם פיין
* פיטר בנגול בתור קווסי אדמונד
* מאנוב תיארה בתור טוני חטרי
* ג'סיקה טמפל בתור קרלי לייק
* סטיב אורם בתור קלייב בוטומלי

## קישורים חיצוניים
* 
## הערות שוליים

קטגוריה:סדרות טלוויזיה בריטיות שעלו לשידור בשנות ה-2020
אלכסנדר אלכסנדרוביץ', הנסיך הגדול של רוסיה

**אלכסנדר אלכסנדרוביץ', הנסיך הגדול של רוסיה** (ברוסית : **Великий Князь Александр Александрович Романов**; 7 ביוני 1869 – 2 במאי 1870) היה בנו של אלכסנדר השלישי, קיסר רוסיה שנפטר בינקותו.

## ביוגרפיה
אלכסנדר נולד ב-7 ביוני 1869 ב, והיה בנם השני של הצסארביץ' והצסארבנה של רוסיה, ולימים אלכסנדר השלישיתוהקיסרית מריה. אביו של הנסיך הגדול אלכסנדר היה יורש העצר הרוסי כבנו הבכור של הקיסר אלכסנדר השני. הנסיך הגדול היה בנם השני של אלכסנדר ומריה, ואחיו הצעיר של הקיסר לעתיד ניקולאי השני.

אלכסנדר מת מדלקת קרום המוח חיידקית ב-2 במאי 1870, חודש לפני יום הולדתו הראשון.  לאחר מותו, אמו כתבה לאמה, לואיז, מלכת דנמרק: "הרופאים טוענים שהוא לא סבל, אבל סבלנו נורא לראות ולשמוע אותו".  התמונה היחידה שצולמה של הדוכס הגדול צולמה לאחר מותו.

סרגיי ד' שרמטב, השליש של הצארביץ' אלכסנדר, ליווה את הגופה רכוב על סוס אל מבצר פטרופבלובסקיה.  הנסיך הגדול נקבר בספינה הצפונית של קתדרלת פטרופבלובסקיה בסרקופג שיש לבן. 

## אילן יוחסין

## קישורים חיצוניים

## הערות שוליים

קטגוריה:נפטרים מדלקת קרום המוח
קטגוריה:רוסים שנולדו ב-1869
קטגוריה:רוסים שנפטרו ב-1870
לב קיסליוב

**לב קיסליוב**  (ברוסית: **Лев Львович Киселёв** ; (14 באוגוסט 1936 - 12 באפריל 2008) היה ביוכימאי סובייטי-רוסי ממוצא יהודי. הוא התמחה בתחום ביולוגיה מולקולרית.
## קורות חיים
לב קיסליוב נולד בשנת 1936 במוסקבה למשפחה יהודית מעורבת. אביו היה ביולוג לב זילבר, אמו הייתה ממוצא רוסי. בשנת 1940 אביו של קיסליוב נעצר בפעם השלישית ונשלח למחנות גולאג. המשפחה התגוררה בקרבת מוסקבה. בשנת 1941 חברי המשפחה עם קרובי משפחה של האם נלקחו על ידי הנאצים לעבודות כפיה בגרמניה. הם שרדו וחזרו לברית המועצות בשנת 1945 הודות מאצים של לב זילבר ששוחרר ממעצר בשנת 1944.

לאחר סיום בית ספר קיסליוב החל לימודים באוניברסיטת מוסקבה אותה סיים בשנת 1959. הוא לא התקבל ללימודי תואר שלישי עקב התעניינותו בגנטיקה. 

קיסליוב החל לעבוד במכון לביולוגיה מולקולרית של אקדמיה למדעים של ברית המועצות. במסגרת המכון הוא סיים עבודת תואר שלישי ופוסט-דוקטורט. בשנת 1976 הוא מונה למנהל מעבדה.

בשנת 1990 קיסליוב נבחר לחבר בהתכתבות של אקדמיה למדעים של ברית המועצות. בשנת 2000 קיבל מעמד של חבר בפועל של האקדמיה.

בשנת 1991 קיסליוב הקים כתב עת "ביולוגיה מולקולרית" ובהמשך היה עורך הראשי.

קיסליוב פעל בתחומים שונים של ביולוגיה מולקולרית. הוא חקר מבנה חבלונים, תופעות שקשורות להתפתוח סרטן, גנום האדם ובתחומים נוספים.

בשנת 1979 לקיסליוב הוענק פרס ברית המועצות, בשנת 2004 מדליית זהב על שם אנגלגרדט של האקדמיה הרוסית ובשנת 2006 הוא התקבל למסדר הדקלים של האקדמאים הצרפתי.

קיסליוב כתב ספר על חייו אביו.

קיסליוב נפטר בשנת 2008 במוסקבה ונטמן בבית העלמין נובודוויצ'יה.

## קישורים חיצוניים
* ביוגרפיה 

קטגוריה:מדענים יהודים סובייטים
קטגוריה:ביוכימאים יהודים
קטגוריה:ביוכימאים רוסים
קטגוריה:יהודים חברי האקדמיה למדעים של ברית המועצות
קטגוריה:יהודים חברי האקדמיה הרוסית למדעים
קטגוריה:חברי האקדמיה אירופיאה
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1936
קטגוריה:רוסים שנפטרו ב-2008
על ענפי שיטה (שיר)

"**על ענפי שיטה**" הוא שיר שאת מילותיו כתב נתן יונתן ב-1948 ללחן רוסי. השיר הופיע בספר שירים של יונתן ב-1965 ונכלל באלבום של להקת "האחים והאחיות" ב-1975.

## ההיסטוריה של השיר
### הלחן
הלחן של השיר מקורו ברוסיה, שם נקרא "זמן שלא ישוב" (Невозвратное время) ונוגן כואלס. הוא הוקלט על ידי קולומביה רקורדס והופץ כתקליטון ב-1908 תחת השם "ימים שחלפו מזמן" (By-Gone Days) והוגדר כמנגינה ארמנית. על התקליט מוזכר שהמנגינה זכתה בפרסים ב-1900 בפריז וב-1904 בסנט לואיס.

אין מידע בדוק ואמין לגבי המלחין של המנגינה. על התקליטון של קולומביה רקורדס מוזכר השם א. רוזנברג. בקטלוג בספריה שבעיר חארקוב (אוקראינה) יוחס הוואלס לא. ברנארדי. חוקר ארמני בשם רובן שוחיאן טוען שייתכן שאכן מלחין בשם א. רוזנברג פרסם את המנגינה הזו ב-1886 וקרא לה "ואלס ארמני". ב-1999 נכללה המוזיקה בדיסק שהופץ בפינלנד שם שויך הלחן למלחין יוסיף איוונוביץ'.

לחן זה היה אחד מלחנים ושירים רוסיים רבים שהובאו לארץ ישראל על ידי העליות ואומצו על ידי היישוב היהודי כשלרובם נכתבו מילים בעברית.

### המילים
לדברי נתן יונתן הוא כתב את מילות השיר ללחן הרוסי ב-1948 בשלהי מלחמת העצמאות כשהיה עדיין חבר קיבוץ שריד. השיר התפרסם לראשונה, ב-14 באוקטובר באותה שנה, בכתב העת של השומר הצעיר "בשער – בטאון החטיבה הצעירה", תחת השם "נתן קליין", שהיה שמו של יונתן לפני שעיברת אותו.

ב-1965 כלל יונתן את השיר בספרו "שירי עפר ורוח: לבני הנעורים".

### ביצועים
ב-1975 נכלל השיר ברצועה 11 בתקליט "חופים משירי נתן יונתן" של "האחים והאחיות". ב-1982 כללו "האחים והאחיות" את השיר באלבום שהוציאו בשם "שירים שנשארים". ביצועים מאוחרים יותר נעשו על ידי יהורם גאון, חבורת "למרוסיה באהבה" ולהקת חיל האוויר.

## מבנה השיר
השיר הוא שיר אהבה וגעגועים, של כיתת לוחמים שיוצאת עם ערב לקרב, לנערה בשם יעל שנשארה מאחור. השיר כולל שלושה בתים כשביניהם פזמון חוזר. הבית הראשון מתייחס לתחילת הלילה המתואר בהתייחס לעץ השיטה "עַל עַנְפֵי שִׁטָּה רָדָה עֲלָטָה". הבית השני מתאר את השהות והשינה של הכיתה בשטח, שוב תוך התייחסות לעץ השיטה "בֵּין סִבְכֵי שִׁטָּה נָחָה עֲלָטָה". הבית השלישי מתאר השחר ואת את חידוש הצעדה של הכיתה, שוב דרך עץ השיטה "מֵעַנְפֵי שִׁטָּה גָּזָה עֲלָטָה".

הפזמון מתייחס לנערה בשם יעל שאל זיו עיניה מתגעגעת הכיתה במהלך המסע הלילי: "נְצַפֶּה וּנְיַחֵל, זִיו עֵינַיִךְ, יָעֵל!" כשהיא מקווה שזיו זה יזרח בבוקר "עוֹד יָהֵל – עִם הַשַּׁחַר הַצּוֹהֵל..."

## נשוא השיר
בכתבה שהתפרסמה נטען שיעל, המוזכרת בשיר, היא יעל ברקאי כנען מקיבוץ דן. יונתן היה המדריך והמחנך של קבוצת "לפיד" במוסד החינוכי בקיבוץ שריד בה היו גם ילדים מקיבוץ דן וביניהם יעל. לפי המקור, באחד מהאירועים החברתיים של הקבוצה על כל אחד מהמשתתפים היה למסור מתנה למשתתף אחר שנבחר בהגרלה, ויעל שהוגרלה לקבל מתנה מיונתן, קיבלה לדבריה את השיר.

## השיר על רבי עקיבא
המנגינה הרוסית זכתה למילים גם על ידי יום-טוב עהרליך שכתב שיר ביידיש על רבי עקיבא מבלי שידע על הגרסה העברית שכתב נתן יונתן.

## קישורים חיצוניים
* על ענפי שיטה, באתר הספרייה הלאומית
* על ענפי שיטה, באתר "זמרשת"
* על ענפי שיטה, באתר "שירונט"
* 'על ענפי שיטה', על הזמן שלא ישוב ועל 'רבי עקיבא ראש הישיבה', באתר "עונג שבת", 21 בספטמבר 2012
* על ענפי שיטה, בדף הפייסבוק של "מנעד הפזמונים"
* 

## הערות שוליים

קטגוריה:שירי האחים והאחיות
קטגוריה:שירים בעברית
קטגוריה:שירים שנכתבו על ידי נתן יונתן
קטגוריה:שירי מלחמת העצמאות
ביולוגיה של אוכלוסיות

המונח **ביולוגיה של אוכלוסיות** (באנגלית: **Population Biology**) משמש במשמעויות שונות.

בשנת 1971 אדוארד א' וילסון השתמש במונח במובן של יישום מודלים מתמטיים על גנטיקה של אוכלוסיות, אקולוגיה קהילתית ודינמיקה של אוכלוסיות. אלן הייסטינגס השתמש במונח בשנת 1997 ככותרת ספרו על המתמטיקה המשמשת בדינמיקה של אוכלוסיות. השם שימש גם עבור קורס שניתן באוניברסיטת קליפורניה בדייוויס בסוף שנות ה-2010, שמתאר זאת כנושא בינתחומי המשלב את תחומי האקולוגיה והביולוגיה אבולוציונית. הקורס כלל מתמטיקה, סטטיסטיקה, אקולוגיה, גנטיקה וסיסטמטיקה. סוגים רבים של אורגניזמים נחקרים במסגרת הניסיון לגבש ממצאים, מסקנות ותובנות בנושא.

כתב העת *Theoretical Population Biology* עוסק בביולוגיה של אוכלוסיות.

## ראו גם
* ברירה קבוצתית

## הערות שוליים

## קישורים חיצוניים
* 
* The Theory of Ecological Communities

קטגוריה:אקולוגיה
קטגוריה:ביולוגיה אבולוציונית
הכיבוש הרוסי של תבריז

ממוזער|מגני העיר תבריז לפני נפילתה
**הכיבוש הרוסי של [[תבריז]]** נמשך מ-30 באפריל 1909 עד 28 בפברואר 1918, עם הפרעה קצרה בין 6 לבין 31 בינואר 1915. העיר תבריז הייתה העיר השנייה בגודלה של  באותה תקופה, בירת חבל הארץ אזרבייג'ן, ומעונו המסורתי של יורש עצר הקג'אר.

## רקע
במהלך המהפכה החוקתית של פרס, פרץ מרד בטבריז ב-23 ביוני 1908. בתחילת פברואר 1909 כיתרו את העיר כוחות הממשלה תחת הנסיך עין-אל-דאולה. ב-20 באפריל, בתגובה למצור, הסכימו בריטניה, צרפת ורוסיה כי יש לשלוח כוח רוסי לכיבוש העיר על מנת "להקל על הכניסה לעיירה של הציוד הנדרש, להגן על הקונסוליות והנתינים הזרים ולעזור למי שמבקש לעזוב את העיר".

## הכיבוש
הכוח הרוסי בפיקודו של גנרל סנרסקי כבש את תבריז ב-30 באפריל 1909. משא ומתן על נסיגתו החל כמעט מיד אך נמשך לתוך 1911. ב-29 בנובמבר 1911, ממשלת רוסיה הציבה בפני הממשלה הפרסית אולטימטום. היו כמה דרישות, אבל החשובה ביותר הייתה לפטר את עורך הדין האמריקאי הטרי מורגן שוסטר. שוסטר נשכר על ידי "המג'לס" (הפרלמנט הפרסי) לארגן את ענייני הכספים של המדינה. עם סירובו של הפרלמנט הפרסי לפטר את שוסטר, פיזר השאה את הפרלמנט והסכים לאולטימטום הרוסי.

האולטימטום יצר אי שקט בתבריז. ב-21 בדצמבר, קבוצות של לוחמי גרילה פרסיים תקפו את הכוחות הרוסיים, וגרמו לו אבדות קשות. בתגובה, נשלחה חטיבה של הצבא הרוסי הקיסרי לתבריז בפיקודו של גנרל וורופנוב. מטרתו הייתה לכבוש שלוש ערים מרכזיות: תבריז, בנדר-י אנזלי ורשת. הקרב הקשה ביותר של הפלישה הרוסית התרחש בתבריז, שם התנגדו המהפכנים. לאחר כשלושה ימים נפרצה ההגנה של תושבי העיר. הרוסים הפגיזו את תבריז בארטילריה ונכנסו לעיר ב-31 בדצמבר.
ממוזער|דגל רוסי בארג של תבריז
לאחר הכיבוש, הרוסים ערכו בתי משפט צבאיים כדי לשפוט את קבוצות הלוחמים. הרוסים הוציאו להורג את המהפכנים החוקתיים של תבריז וקרוביהם בהמוניהם ואזרחים רבים של תבריז. המספר הכולל של הוצאות להורג מוערך בכ-1,200. מנהיג הכת השיח'יה המקומית, היה ביניהם. הרוסים הרסו גם חלק מהארג של תבריז על ידי הפגזתו. אש פרצה בארג בזמן שהוחזק על ידי חיילים רוסים.
ממוזער|אש שפרצה בארג
בתקופת הכיבוש הרוסי התגורר יורש העצר מוחמד חסן מירזה בתבריז. החל משנת 1906 ובאמצעות זיכיון פרסי, בנתה חברה ממשלתית רוסית כביש מתחנת הרכבת הרוסית בג'ולפה לתבריז. לאחר מכן, הרוסים שדרגו את הכביש למסילת ברזל שנפתחה לתנועה במאי 1916 כמסילת הברזל הראשונה בפרס.

## לאחר הכיבוש
לאחר הכניסה העות'מאנית למלחמת העולם הראשונה בנובמבר 1914, התקדמו כוחות עות'מאנים לקווקז על מנת להילחם נגד רוסיה, צעד שאיים לנתק את הכוחות באזרבייג'ן. הרוסים הורו על פינוי. בין 17 בדצמבר 1914 ל-6 בינואר 1915, כל החיילים הרוסים עזבו את תבריז. נוצרים מקומיים רבים – אשורים, כלדים ואורתודוקסים – עזבו איתם. הכורדים העות'מאנים בפיקודו של חמד מוכתאר ביי שמחל כבשו את העיר ב-8 בינואר.

הכיבוש העות'מאני-כורדי לא נמשך זמן רב. העות'מאנים הובסו באופן מכריע בקרב סריקמיש והרוסים הצליחו לכבוש את העיר מחדש ב-31 בינואר 1915. העיר נשארה בשליטה רוסית עד שהמהפכה הרוסית של נובמבר 1917 יצרה אי סדר ובלבול בקרב החיילים. הפינוי החל בתחילת 1918 וב-28 בפברואר עזבו אחרוני החיילים הרוסים את תבריז. ב-18 ביוני החלו שוב העות'מאנים לכבוש את העיר.

## קישורים חיצוניים

## הערות שוליים

קטגוריה:תבריז
קטגוריה:איראן: היסטוריה
קטגוריה:האימפריה הרוסית: היסטוריה
אפיפוני

**אפיפוני** (באנגלית: **Epiphony**) הוא צמד מוזיקלי ישראלי, המורכב מהדי ג'יי איתי קלדרון והזמרת-יוצרת מיטל דה רזון.

בשנת 2008 יצא הסינגל "Out of My Skin" ביחד עם הדי ג'יי עופר ניסים. החל מיציאתו בנובמבר 2008 ועד סוף שנת 2009 היה לאחד מלהיטי המועדונים המצליחים ביותר בישראל. ביוטיוב הוא צבר למעלה מ-4.5 מיליון צפיות בסך הכול והיה לשיר שתיפקד כחלק מבחירתו של עופר ניסים לרשימות של *[[DJ Mag]]* – מה שהוסיף לפרסום שלו גם מבחינה בין-לאומית.

להיטים נוספים שיצאו הם "", "Story Ending", ו-"Believe".

## ביוגרפיה
### 2008–הווה: הקמת הצמד
בשנת 2008 חצי שנה בלבד לאחר יציאתו של *[[Happy People]]*, הוציא הדי ג'יי עופר ניסים מהדורה חדשה לאותו האלבום בשם, . האלבום היה שונה לחלוטין מגרסת הקיץ שלו, ולראשונה הציג בו עופר ניסים את ההרכב החדש שילווה אותו בהפקות המקור שלו בשנים הבאות, הצמד אפיפוני בו חברו הדי ג'יי איתי קלדרון והזמרת-יוצרת מיטל דה רזון. לאחר מכן, כתבו קלדרון ודה רזון את מילות השיר של "Out of My Skin" ללחן שיצרו ביחד עם ניסים. על ההפקה המוזיקלית היו אחראית ניסים וקלדרון בעוד שדה רזון מונתה על השירה. בשנת 2010 יצאה גרסה מחודשת לשיר בשם "" כחלק מאלבומו של ניסים, *[[Pride All Over 2010]]*.

בהמשך לכך, יצא השיר "Story Ending" שזכה להצלחה במועדונים בהתאמה. "Million Stars" שיצא לאחר מכן, זכה לרמיקסים וגרסאות שונות. שיר נוסף בשם "Believe" שנכלל ב- זכה גם הוא להצלחה רבה במועדונים ובמצעדי הדאנס השונים. שני שירים בשם "Mr. Charming" ו-"Boxing Ring" מתוך *Pride All Over 2010* זכו להצלחה גם כן.

ב-30 בנובמבר 2023 חברו קלדרון ודה רזון מחדש והוציאו יחד את "Long Time".

## חברי ההרכב
* **איתי קלדרון** – מפיק מוזיקלי ויוצר ישראלי.
* **[[דנה ברגר]]** – נולדה ב-31 בינואר 1985. היא זמרת, פזמונאית ומפיקה מוזיקלית ישראלית.

## קישורים חיצוניים

## הערות שוליים

קטגוריה:צמדים מוזיקליים ישראלים
קטגוריה:מוזיקאים ישראלים
קטגוריה:מפיקים מוזיקליים ישראלים
Nowhere Else to Roam Tour

**Nowhere Else to Roam Tour** היה סיבוב ההופעות השלושה עשר של להקת הת'ראש מטאל האמריקאית מטאליקה, (וסיבוב ההופעות השלישי לקידום אלבום האולפן החמישי של הלהקה, ''Metallica'') אשר החל ב-22 בינואר 1993 והסתיים ב-4 ביולי באותה שנה. במסגרת סיבוב ההופעות, הופיעה הלהקה לראשונה במדינות בהן לא ביקרה מעולם, כגון תאילנד, הפיליפינים, סינגפור, אינדונזיה וישראל. חמש הופעות הלהקה במקסיקו הוקלטו והופצו תחת השם *[[Live Shit: Binge & Purge]]*.

## רשימת שירים
רשימת השירים המוצגת מתארת את הופעת הלהקה בפארק הירקון, תל אביב, ישראל ב-30 ביוני 1993, וזו אינה מייצגת בהכרח את שאר ההופעות שהתקיימו במסגרת סיבוב ההופעות בו הערך עוסק.

# "Creeping Death"
# "Harvester of Sorrow"
# "Welcome Home (Sanitarium)"
# "Of Wolf and Man"
# "Wherever I May Roam"
# "The Thing That Should Not Be"
# "The Unforgiven"
# "Disposable Heroes"
# סולו בס
# "Orion" / "To Live Is to Die" / "The Call of Ktulu"
# סולו גיטרה
# "The Four Horsemen"
# "For Whom the Bell Tolls"
# "Fade to Black"
# "Master of Puppets"
# "Seek & Destroy"
# "Battery"

**[[הדרן]] 1**

# "Nothing Else Matters"
# "Sad but True"
# "Last Caress"
# "One"

**הדרן 2**

# "Enter Sandman"

ביצוע השיר "Battery" שהוקטלט בהופעה והופץ כחלק ממארז התקליטורים *Metallica*, אשר הלהקה הוציאה לאור בשנת 2021.

## הופעות

## משתתפים
* ג'יימס הטפילד - זמרה מובילה, גיטרת קצב
* קירק האמט - גיטרה מובילה, זמרה מלווה
* ג'ייסון ניוסטד - גיטרת בס, זמרה מלווה
* לארס אולריך - תופים

## הערות שוליים

קטגוריה:סיבובי הופעות של מטאליקה
קטגוריה:סיבובי הופעות באמריקה הצפונית
קטגוריה:סיבובי הופעות בארצות הברית
קטגוריה:סיבובי הופעות בקנדה
קטגוריה:סיבובי הופעות במקסיקו
קטגוריה:סיבובי הופעות באסיה
קטגוריה:סיבובי הופעות ביפן
קטגוריה:סיבובי הופעות באוקיאניה
קטגוריה:סיבובי הופעות בניו זילנד
קטגוריה:סיבובי הופעות באוסטרליה
קטגוריה:סיבובי הופעות באינדונזיה
קטגוריה:סיבובי הופעות בסינגפור
קטגוריה:סיבובי הופעות בתאילנד
קטגוריה:סיבובי הופעות בפיליפינים
קטגוריה:סיבובי הופעות באמריקה הדרומית
קטגוריה:סיבובי הופעות בברזיל
קטגוריה:סיבובי הופעות בצ'ילה
קטגוריה:סיבובי הופעות בארגנטינה
קטגוריה:סיבובי הופעות באירופה
קטגוריה:סיבובי הופעות בגרמניה
קטגוריה:סיבובי הופעות בצ'כיה
קטגוריה:סיבובי הופעות בדנמרק
קטגוריה:סיבובי הופעות בשוודיה
קטגוריה:סיבובי הופעות בפינלנד
קטגוריה:סיבובי הופעות בממלכה המאוחדת
קטגוריה:סיבובי הופעות בסלובקיה
קטגוריה:סיבובי הופעות בהונגריה
קטגוריה:סיבובי הופעות בהולנד
קטגוריה:סיבובי הופעות בצרפת
קטגוריה:סיבובי הופעות בפורטוגל
קטגוריה:סיבובי הופעות בספרד
קטגוריה:סיבובי הופעות בשווייץ
קטגוריה:סיבובי הופעות באיטליה
קטגוריה:סיבובי הופעות בטורקיה
קטגוריה:סיבובי הופעות באוסטריה
קטגוריה:סיבובי הופעות ביוון
קטגוריה:סיבובי הופעות בישראל
קטגוריה:סיבובי הופעות בבלגיה